Vi hadde gledet oss stort til å flytte inn i denne nydelige leiligheten som på bildene solgte inn en stor terrasse, delikate rom og store vindu. Alt var duket for en privat leilighet med tid for oss selv til å nyte familieferien i San Sebastian på sitt beste. Vi ble skuffet når vi timer etter betaling fikk beskjed om at det var satt opp et stilas på terrassen slik at vi ikke kunne bruke leilighetens viktigste fasilitet. Vi ba straks om en form for kompensasjon og fikk beskjed av verten at de skulle møte oss på dette. Når vi kommer til leiligheten viser det seg at ikke bare er det stilas på terrassen, men foran alle vinduene. Lang historie kort endte vi opp med en mørklagt leilighet hele leieperioden fordi det var arbeidere rett utenfor vinduene fra tidlig på morgenen alle dagene. Det var enormt mye bråk, støv og folk som så inn i leiligheten til enhver tid og vi orket rett og slett ikke å være der. Verten imøtekom oss ikke på kompensasjon og mente derimot det var vår egen feil. Uten å gi flere detaljer er dette min første dårlige review hos airbnb etter å ha leid hus over hele verden i en årrekke. Jeg håper andre gjester ikke opplever ubehaget vi fikk med denne verten. Skulle ønsket at de hadde valgt å kommunisere med oss slik at vi slapp å skrive en dårlig review på en ellers god leilighet. Vi sitter dessverre igjen med en dårlig opplevelse av vertskapet.